Komisijas atzinums atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu Eiropas Parlamenta un Padomes direktīva par lidostu nodevām ar ko groza Komisijas priekšlikumu saskaņā ar EK līguma 250. panta 2. punktu /* COM/2009/0086 galīgā redakcija - COD 2007/0013 */





[pic] | EIROPAS KOPIENU KOMISIJA | Briselē, 18.2.2009 COM(2009) 86 galīgā redakcija 2007/0013 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES DIREKTĪVA PAR LIDOSTU NODEVĀM AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2007/0013 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES DIREKTĪVA PAR LIDOSTU NODEVāM 1. Ievads EK līguma 251. panta 2. punkta trešās daļas c) apakšpunktā paredzēts, ka Komisijai jāsniedz atzinums par Eiropas Parlamenta otrajā lasījumā ierosinātajiem grozījumiem. Turpmākais ir Komisijas atzinums par Parlamenta pieņemto 31 grozījumu. 2. Vispārēja informācija Datums, kad priekšlikums nosūtīts Eiropas Parlamentam un Padomei (dokuments COM(2006) 820 galīgā redakcija — 2007/0013COD) | 2007. gada 29. janvāris | Eiropas Ekonomikas un sociālo lietu komitejas atzinuma datums | 2007. gada 26. septembris | Reģionu komitejas atzinuma datums | 2007. gada 10. oktobris | Datums, kad Eiropas Parlaments pirmajā lasījumā sniedzis savu nostāju | 2008. gada 15. janvāris | Datums, kad panākta politiskā vienošanās Padomē | 2008. gada 7. aprīlis | Padomes kopējās nostājas pieņemšanas datums | 2008. gada 23. jūnijs | Datums, kad Eiropas Parlaments otrajā lasījumā sniedzis savu nostāju | 2008. gada 23. oktobris | 3. Priekšlikuma mērķis Komisijas 2007. gada 24. janvārī pieņemtā priekšlikuma mērķis ir veicināt pārrunu par lidostu nodevām norisi starp lidostām un aviokompānijām. Priekšlikumā noteikti daži pamatnoteikumi attiecībā uz nodevu iekasēšanas procedūru. Šie noteikumi ir pamatoti uz vispārpieņemtiem principiem, kurus dalībvalstis jau apstiprināja Starptautiskās civilās aviācijas organizācijas padomē. Pirmais pamatprincips ir vērsts uz to, lai nodrošinātu regulāras apspriedes starp lidostu un aviokompāniju pārstāvjiem attiecībā uz nodevām, kurās abas puses var paskaidrot un sīkāk pamatot savu nostāju. To mērķis ir nodrošināt, lai lidostas, pirms lēmuma pieņemšanas par lidostu nodevām, būtu apspriedušās ar aviokompānijām un informējušas tās. Otrais princips skar atklātību jautājumā par elementiem, kas veido lidostu nodevas. Šī informācija tiks apspriesta regulārās konsultācijās. Trešais princips ir diskriminācijas aizliegums aviokompāniju vidū. Priekšlikumā arī ierosināts katrā dalībvalstī izveidot neatkarīgu regulatīvo iestādi. Šai iestādei būtu jāuzrauga nodevu iekasēšana un jānodrošina, lai tiktu ievēroti direktīvas attiecīgie noteikumi. Saņemot kādas puses sūdzību par lidostu nodevām, iestāde attiecīgi rīkojas. 4. Komisijas atzinums par Eiropas Parlamenta ierosinātajiem grozījumiem 4.1. Komisijas pieņemtie grozījumi - 1., 4., 14., 8., 9., 10., 18. un 27. Eiropas Parlamenta ierosinātais grozījums būtiski uzlabo teksta skaidrību salīdzinājumā ar Padomes kopējo nostāju. - 5., 6., 11., 12., 13., 16., 17., 20., 21., 22., 24., 25., 26., 28., 29., 30. un 31. grozījums ir tuvs sākotnējam Komisijas priekšlikumam vairākos jautājumos. Jo īpaši attiecībā uz nosaukumiem un termiņiem. - Turklāt Eiropas Parlaments pieņēma divus grozījumus, kas precizē dažus finansēšanas aspektus. Ar 7. grozījumu ievieš jaunu apsvērumu, kas precizē, ka lidostu infrastruktūras iepriekšēja finansēšana jāpapildina ar garantijām. 15. grozījums paredz lidostām sniegt informāciju par jebkādu valsts iestāžu piešķirtu finansējumu. - 19. grozījums nostiprina nediskriminācijas principu. - 23. grozījums precizē, ka neatkarīgas uzraudzības iestādes funkcijas var tikt deleģētas. - 2. un 3. grozījums precizē iemeslus katras dalībvalsts lielākās lidostas iekļaušanai direktīvas piemērošanas jomā. - Tāpēc Komisija var atbalstīt visus grozījumus. - Turklāt grozījumi apstiprina vienošanos starp institūcijām. Padome jau ir nosūtījusi vēstuli Parlamentam, kurā apstiprināti Parlamenta grozījumi. 5. Secinājumi Saskaņā ar EK līguma 250. panta 2. punktu Komisija groza savu priekšlikumu, kā norādīts iepriekš.